偈頌三十首  其二九
作者：釋印肅
朝代：宋

paragraphs: 臘月三十夜，髑髏自相罵。
閻老索飯錢，汝等怕不怕。
龜毛敲兔角，五彩虛空畫。
正當恁麽時，摩尼誰著價。
大年初一日，道閑却成急。
自拜夢中人，妄想從誰立。
唯我知不知，今古希相識。
張三李四歌，草木空祇揖。
日月轉眼睛，歷劫不曾停。
三賢與十聖，枉費苦精神。
常思達磨老，九年守少林。
如今意不盡，瓦礫即真金。